મુંબઈ, 27 ઑગસ્ટ : વર્ષ 2013માં અત્યાર સુધી સૌથી મોટી કમાલ કરી હોય, તો તે છે અભિનેત્રી દીપિકા પાદુકોણે. આ વર્ષે તેમની ત્રણ ફિલ્મો રેસ 2, યે જવાની હૈ દીવાની તેમજ ચેન્નઈ એક્સપ્રેસે સો કરોડનો બિઝનેસ કર્યો છે અને આ સાથે જ તેમની ગણતરી બૉલીવુડની ટોચની અભિનેત્રીઓમાં થવા લાગી છે. નિર્માતા-દિગ્દર્શકોની કતારો તેમના ઘરે સરળતાથી જોઈ શકાય છે, તો હવે કાતિલ અદાઓના માલકણ દીપિકા પાદુકોણે હૉલીવુડ તરફ ઉડાણ ભરવાની તૈયારી કરી રહ્યાં છે.